אשר אלחיאני

אשר אלחיאני (נולד ב-1952) הוא רופא ישראלי, היה מנכ"ל קופת חולים מאוחדת בשנים 2011–2013.

ביוגרפיה
אלחיאני סיים את לימודי הרפואה באוניברסיטת בן-גוריון בשנת 1980, והתמחה ברפואת משפחה. הוא למד גם באוניברסיטת הרווארד בארצות הברית, בה הוענק לו תואר שני במינהל ציבורי. 

שימש במספר תפקידים בשירותי בריאות כללית, ובהם סגן המנהל הרפואי של מחוז הנגב, מנהל מחוז המרכז של הקופה, ראש אגף הביזור בהנהלה הראשית וסגן מנהל בית החולים סורוקה. קודם למינויו למנכ"ל קופת חולים מאוחדת, בשנים 2007–2011, שימש כמנהל בית החולים מאיר בכפר סבא.

אלחיאני כיהן כיושב ראש המועצה הלאומית לבריאות בקהילה וכיושב ראש הוועדה הלאומית לסטנדרטים בבריאות הקהילה והיה חבר המועצה להשכלה גבוהה. כיום הוא פרופסור מן המניין במחלקה לניהול מערכות בריאות באוניברסיטת אריאל.

חיים אישיים
אלחיאני נשוי ואב לארבעה. הוא מתגורר ביישוב להבים.

קישורים חיצוניים

הערות שוליים

מנהלים ישראלים
סגל קופת חולים מאוחדת
סגל המרכז הרפואי האוניברסיטאי סורוקה
רופאי שירותי בריאות כללית
סגל אוניברסיטת אריאל בשומרון: מדעי הבריאות
רופאי משפחה ישראלים
מנהלי מרכז רפואי מאיר
חברי המועצה להשכלה גבוהה
להבים: אישים
בוגרי תיכון בויאר
בעלי תואר דוקטור לרפואה מאוניברסיטת בן-גוריון בנגב
ישראלים שנולדו ב-1952